Fátt vekur jafn sterkar minningar og tilfinningar eins og ilmur . Hvort sem það er ilmur af mat eða ilmur af manneskju eru slíkar minningar gjarnan tengdar hátíðlegum tilefnum . Það er því alltaf gaman að eiga sérstakt og vandað ilmvatn sem vekur skynfærin , kemur manni í hátíðlegt skap og er hluti af minningum góðra stunda . Kremaðar möndlur og kaffi blandast tonkabaunum , kakói og sandalviði og vanillu í þessu ómótstæðilega ilmvatni . Hér er upprunalega ilmvatnið í sérstaklega hannaðri flösku sem kemur í takmörkuðu upplagi en gulllitaður og glitrandi hælaskórinn minnir að sjálfsögðu á hátíðirnar fram undan . Kvenleiki og fágun einkennir franska tískuhúsið Chloé en ilmvötn þess eru löngu orðin klassísk . Nomade kom á markað í fyrra og er það hugsað fyrir hina djörfu og ævintýragjörnu Chloé-konu . Nomade Absolu de Parfum er dýpri útgáfa af hinu upprunalega ilmvatni þar sem andstæður á borð við plómur og mosa mætast . Ilmurinn er hannaður fyrir hina veraldarvönu og sjálfsöruggu konu sem sækir innblástur í lífsreynslu sína . Nýjasta ilmvatnið frá Yves Saint Laurent er arómatískt en þó ferskt þar sem hvít blóm og sítrus ávextir koma við sögu . Ilmvatnsglasið hefur heillað snyrtipinna hér á landi en gyllt YSL-merkið umvefur það . The Scent For Her hefur notið gífurlegra vinsælda á Íslandi og um heim allan , enda er um að ræða flauelsmjúkan og gómsætan ilm . Nú er komin ákafari útgáfa af ilminum á markað sem nefnist The Scent For Her Absolute . Þessi ilmur færir okkur enn meira að munúðarfulla kynþokkanum sem einkennir upprunalega ilmvatnið . Vanilla , kaffi og hlý krydd í bland við hunangslegnar ferskjur er skotheldur ilmur . Gómsætur ilmur sem færir okkur hunang og sítrus-ávexti í byrjun en við tekur patsjúlí , tonkabaunir og sandalviður . Ilmvatnsglasið er mjög skemmtilegt og fallegt á snyrtiborðið . Með lofnarblóm í aðalhlutverki ásamt vanillu frá Tahítí og sandalviði færir þessi ilmur okkur hlýju en í senn ávanabindandi ferskleika . Í þessari áköfu útgáfu af hinum upprunalega Mon Guerlain-ilmi má finna áhugavert innihaldsefni á borð við lakkrís í botnnótum ilmvatnsins . Það geta fáir staðist þennan einstaka ilm . Gucci býður þér að uppgötva forna veröld þar sem drykkur með ambrosia var drukkinn af grísku guðunum til að öðlast eilífð . Þetta ilmvatn er ólíkt öllu öðru sem þú hefur fundið , þetta er blómasprengja umvafin hlýju . Þú munt ekki geta hætt að hugsa um ilminn .